ananddey/assamese-wiki-corpus huggingface dataset:
কছাৰী বুৰঞ্জী (গ্ৰন্থ)

কছাৰী বুৰঞ্জী গ্ৰন্থখনৰ প্ৰথম সম্পাদনা কৰিছে সূৰ্য্যকুমাৰ ভূঞাই ১৯৩৬ চনত ৷ গ্ৰন্থখনত কছাৰী ৰাজ্যৰ ইতিবৃত্ত; আৰু অসম আৰু কছাৰী ৰাজ্যৰ ৰাজনৈতিক লেনদেনৰ বুৰঞ্জী সম্পৰ্কে উল্লেখ আছে৷ কছাৰী ৰজা আৰু আহোম ৰজাৰ মাজৰ সম্পৰ্ক, পাৰ্থক্য, আহোম-কছাৰীৰ যুদ্ধ আদি সম্পৰ্কেও বিৱৰণ আছে৷ গ্ৰন্থখনৰ মূল ৰূপটোৰ পাণ্ডুলিপি সংগ্ৰহ কৰা হয় হেমচন্দ্ৰ গোস্বামীৰ পৰিয়ালৰপৰা৷

বিৱৰণ

গ্ৰন্থখনত কছাৰী বা আহোম ডা-ডাঙৰীয়াসকলৰ মাজৰ যোগসূত্ৰৰ এছোৱা সময়ৰ কথা উল্লেখ আছে৷ চিঠি-পত্ৰৰ আদান প্ৰদান, ৰাজনৈতিক কথা-বতৰা, সৌহাদ্যপূৰ্ণ সম্পৰ্ক স্থাপনৰ কাৰণে ইজনে আন এজন ৰজালৈ চিঠি প্ৰেৰণৰ মাত্ৰাটো আহোম যুগত সৰ্বাধিক আছিল৷ চিঠিৰ সৈতে কটকীৰ হাতত মৌখিক বাৰ্তা দি পঠোৱাটোও আহোম যুগৰ যোগাযোগৰ প্ৰধান বৈশিষ্ট্য আছিল৷ সেইদৰে একেটা কাৰণত কেতিয়াবা বাৰে-বাৰে চিঠিৰ জৰিয়তেই কটকী পঠিয়াই আলোচনা চলিছিল৷ এই বিষয়বোৰ কছাৰী বুৰঞ্জীত উল্লেখ আছে৷

তথ্য সংগ্ৰহ

শ্ৰেণী:অসমীয়া গ্ৰন্থ
শৰীৰৰ প্ৰতিচ্ছবি

শৰীৰৰ প্ৰতিচ্ছবি (ইংৰাজী: Body image) হৈছে এজন ব্যক্তিৰ নিজৰ শৰীৰৰ সৌন্দৰ্য বা যৌন আকৰ্ষণৰ সন্দৰ্ভত থকা চিন্তা, অনুভৱ আৰু ধাৰণা। শৰীৰৰ প্ৰতিচ্ছবিৰ ধাৰণাটো স্নায়ুবিজ্ঞান, মনোবিজ্ঞান, চিকিৎসা বিজ্ঞান, মনোচিকিৎসা বিজ্ঞান, মনোবিশ্লেষণ, দৰ্শন, সাংস্কৃতিক আৰু নাৰীবাদী অধ্যয়নকে ধৰি কেইবাটাও শাখাত ব্যৱহাৰ কৰা হয়; সংবাদ মাধ্যমেও প্ৰায়ে এই শব্দটো ব্যৱহাৰ কৰে। এই সকলোবোৰ শাখাৰ মাজত ইয়াৰ কোনো একমাত্ৰ সৰ্বসন্মত সংজ্ঞা নাই, কিন্তু বহলভাৱে ক’বলৈ গ’লে শৰীৰৰ প্ৰতিচ্ছবি মানে মানুহে নিজক যিধৰণে দেখে; তেওঁলোকৰ স্মৃতি, অভিজ্ঞতা, ধাৰণা আৰু চেহেৰাৰ তুলনাসমূহ; আৰু নিজৰ চেহেৰাৰ প্ৰতি থকা সামগ্ৰিক দৃষ্টিভংগী (যাৰ ভিতৰত ছালৰ ৰং, উচ্চতা আৰু ওজন অন্তৰ্ভুক্ত কিন্তু ইয়াতেই সীমাবদ্ধ নহয়) যিবোৰ প্ৰচলিত সামাজিক আৰু সাংস্কৃতিক আদৰ্শৰদ্বাৰা গঢ়ি উঠে।

শৰীৰৰ প্ৰতিচ্ছবি নেতিবাচক আৰু অৱনতিমূলক ("শৰীৰৰ নেতিবাচকতা"), ধনাত্মক ("শৰীৰৰ ধনাত্মকতা") বা নিৰপেক্ষ চৰিত্ৰৰ হ’ব পাৰে। নেতিবাচক শৰীৰৰ প্ৰতিচ্ছবি থকা এজন ব্যক্তিয়ে আত্মসচেতনতা বা লাজ অনুভৱ কৰিব পাৰে আৰু আনক অধিক আকৰ্ষণীয় বুলি ভাবিব পাৰে।

আমেৰিকান চাইক’লজিকেল এছ’চিয়েশ্যনৰ ২০০৭ চনৰ এক প্ৰতিৱেদনত দেখা গৈছে যে সমগ্ৰ সংস্কৃতিত ছোৱালী আৰু মহিলাৰ যৌনকৰণে শৰীৰৰ প্ৰতিচ্ছবিৰ সৈতে জড়িত উদ্বেগ বৃদ্ধিত অৰিহণা যোগাইছে। সংবাদ মাধ্যমত শিশুৰ যৌনকৰণৰ বিষয়ে অষ্ট্ৰেলিয়া চৰকাৰৰ চিনেট ষ্টেণ্ডিং কমিটিৰ প্ৰতিৱেদনতো শৰীৰৰ প্ৰতিচ্ছবিৰ সৈতে জড়িত একেধৰণৰ তথ্য পোৱা গৈছে। অৱশ্যে আন একাংশ পণ্ডিতে এই দাবীসমূহ সঠিক তথ্যৰ ওপৰত ভিত্তি কৰি কৰা হোৱা নাই বুলি উদ্বেগ প্ৰকাশ কৰিছে।

ইতিহাস

alt=এগৰাকী গ্ৰীক পুৰুষৰ মূৰ্তি যিটোৱে মেচ’মৰ্ফিক শৰীৰৰ প্ৰকাৰ (উচ্চ পেশীবহুলতা আৰু কম চৰ্বি) প্ৰদৰ্শন কৰিছে। ই চেহেৰাৰ চাপৰ দীঘলীয়া ইতিহাস দৰ্শায়। |
alt=এগৰাকী শকত মহিলাৰ মূৰ্তি যিটোৱে শৰীৰৰ ওজনৰ পৰিৱৰ্তিত আদৰ্শ দেখুৱাইছে। |
'বডী-ইমেজ' বা ‘শৰীৰৰ প্ৰতিচ্ছবি’ বাক্যাংশটো পোনপ্ৰথমে অষ্ট্ৰিয়ান স্নায়ুৰোগ বিশেষজ্ঞ পাউল ছিল্ডাৰ-এ তেওঁৰ ‘দ্য ইমেজ এণ্ড এপিয়াৰেন্স অৱ দ্য হিউমেন বডী’ (১৯৩৫) নামৰ গ্ৰন্থখনত ব্যৱহাৰ কৰিছিল।

চেহেৰাৰ নিৰ্দিষ্ট আদৰ্শ সদায়ে বিদ্যমান আছিল। ধ্ৰুপদী প্ৰাচীন কালৰ মূৰ্তিসমূহে ইয়াক সুন্দৰকৈ প্ৰদৰ্শন কৰে, যিবোৰে ক্ষীণ তথা যুৱতী মহিলাৰ শৰীৰ আৰু এথলেটিক পুৰুষৰ শৰীৰক আদৰ্শ হিচাপে তুলি ধৰিছিল।

সামাজিক-সাংস্কৃতিক মূল্যবোধ অনুসৰি চেহেৰাৰ আদৰ্শসমূহৰো উত্থান-পতন ঘটিছে। বহু সংস্কৃতিত, যিকোনো চেহেৰাই যদি সামাজিক মৰ্যাদা বা ঐশ্বৰ্যৰ ইংগিত দিছিল, তেন্তে সেয়াই আদৰ্শ আছিল। বিশেষকৈ ২০ শতিকাৰ আগলৈকে খাদ্যৰ সৈতে সম্পদৰ ঐতিহাসিক সম্পৰ্ক থকাৰ বাবে শকত-আৱত লোকসকলক চহকী বা শক্তিশালী বুলি গণ্য কৰা হৈছিল।

প্ৰাচীন ইজিপ্তীয়, বৌদ্ধ আৰু খ্ৰীষ্টান সন্ন্যাসীসকলেও মুণ্ডিত মুৰক পৱিত্ৰতা আৰু পৰিষ্কাৰ-পৰিচ্ছন্নতাৰ সৈতে জড়িত কৰিছিল।

বৰ্তমান যোগাযোগ প্ৰযুক্তিৰ উন্নতি আৰু ফেশ্বন, সৌন্দৰ্য তথা প্ৰসাধন উদ্যোগৰ সম্প্ৰসাৰণৰ ফলত চেহেৰাৰ চাপ আৰু শৰীৰৰ প্ৰতিচ্ছবিৰ চিন্তা অভূতপূৰ্ব পৰ্যায়ত উপনীত হৈছে। বিশেষকৈ ছ’চিয়েল মিডিয়াই "নিখুঁত শৰীৰ"ৰ ধাৰণাটোক নতুনকৈ গঢ় দিছে আৰু চুলি, শৰীৰৰ ধৰণ, যৌনাংগৰ চেহেৰা, ছালৰ ৰং আদিৰ দৰে বৈশিষ্ট্যসমূহৰ ক্ষেত্ৰত অসামঞ্জস্যপূৰ্ণ আৰু অবাস্তৱ আদৰ্শ দাঙি ধৰিছে।

তথ্যসূত্ৰ

শ্ৰেণী:শৰীৰতত্ত্ব
শ্ৰেণী:নাৰীবাদ
শ্ৰেণী:নাৰীবাদী
ৰাগ ঐনিতম

ৰাগ ঐনিতম অসমীয়া চলচ্চিত্ৰ জগতৰ এগৰাকী অভিনেতা আৰু মডেল। তেওঁ অসমীয়া ধাৰাবাহিক ভ্ৰাম্যমাণ থিয়েটাৰতো অভিনয় কৰিছে। তেওঁ অভিনয় কৰা চলচ্চিত্ৰসমূহৰ ভিতৰত জীৱন বাটৰ লগৰী (চলচ্চিত্ৰ), জেতুকা পাতৰ দৰে (চলচ্চিত্ৰ) অন্যতম। তেওঁ ৫০খনৰো ওপৰত VCD-ত অভিনয় কৰিছে আৰু অভিনয় কৰা VCD-সমূহৰ ভিতৰত কেইখনমান হ’ল জানমণি, জোনবাই, আগোমাই, অঞ্জনা, মৰমজান, অচিনাকী মন, পখিলা, বহাগৰ নাচনী, "মা কামাখ্যা, "ঝুমকা ইত্যাদি৷

শিক্ষা

দেউতাকৰ চৰকাৰী চাকৰিৰ বাবে দেউতাকৰ ঠাই দিনত ৰাগে এখন স্কুলত পঢ়িব পৰা নাছিল৷ ৰাগে প্ৰথমাৱস্থাত কাৰ্বি আংলংৰ JIRIKINI L.P SCHOOL-ৰ পৰা প্ৰাৰম্ভিক শিক্ষা গ্ৰহণ কৰে আৰু ক্ৰমে বাৰপূজীয়া উচ্চতৰ মাধ্যমিক বিদ্যালয়, ৰহা উচ্চতৰ মাধ্যমিক বিদ্যালয় আৰু মৰিগাঁও মহাবিদ্যালয় পৰা শিক্ষা গ্ৰহণ কৰে।

চলচ্চিত্ৰপঞ্জী

বছৰ চলচ্চিত্ৰ চৰিত্ৰ পৰিচালক টোকা
২০০৭ তোমাৰ বাবে উৎপল দাস প্ৰথম চলচিত্ৰ
২০০৯ জীৱন বাটৰ লগৰী মহেন
তিমথি দাস সান্সে
২০১১ জেতুকা পাতৰ দৰে (চলচ্চিত্ৰ) যদুমণি দত্ত ৰাষ্ট্ৰীয় বঁটা বিজয়ী
২০১১ তোমাৰ খবৰ ৰাজীব বৰা
২০১৩ বাঁকৰ পুতেক চন্দ্ৰ মুদৈ
২০১৪ জিলমিল জোনাক শিবানন বৰুৱা
২০১৫ আৰোহী অৰূপ মান্না
২০১৬ সাত নম্বৰৰ সন্ধানত আব্দুল মজিদ
২০১৮ অজানিতে মনে মনে
উপকুল বৰদলৈ

২০২২ গংগা-এখনি বোৱঁতী হিয়া উকীল মনি সিংহা
২০২২ ৰণ পুলিচ অফিচাৰ ব্ৰজেন বৰা
২০২৫ ঝংকাৰ হেম চন্দ্ৰ বৰা
TBA ৰাজা ৰাম Dual Role As a Director Debut

বঁটা আৰু মনোনয়ন

বৰ্ষ
পুৰস্কাৰ
চলচ্চিত্ৰ
মনোনয়ন
ফলাফল
২০১১
প্ৰাগ চিনে এৱৰ্ড
জেতুকা পাতৰ দৰে
শ্ৰেষ্ঠ অভিনেতা

বাহ্যিক সংযোগ

Official YouTube
Official YouTube

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
নিমখ ছিটিকি থকা

পশ্চিমীয়া সংস্কৃতিত প্ৰচলিত এটা কুসংস্কাৰ অনুসৰি নিমখ ছিটিকি থকা বা নিমখ ছটিয়াই পেলোৱাক অশুভ সংকেত বুলি ধৰা হয়। কিন্তু নিমখে বিশ্বৰ বহুতো ধৰ্মত বিভিন্ন অৰ্থ বহন কৰিছে।

শ্ৰেণী:অন্ধবিশ্বাস
তুৰ্কমেনেলি ক'পাৰেশ্যন এণ্ড কালচাৰ ফাউণ্ডেশ্যন

তুৰ্কমেনেলি ক'পাৰেশ্যন এণ্ড কালচাৰ ফাউণ্ডেশ্যন (ইংৰাজী: Turkmeneli Cooperation and Culture Foundation) এটা বেচৰকাৰী সংগঠন, যিয়ে ইৰাক আৰু তুৰস্কত থকা তুৰ্কমেন সম্প্ৰদায়ক সমৰ্থন কৰে। এই সংগঠনে মূলতঃ শৈক্ষিক, সাংস্কৃতিক আৰু সামাজিক পদক্ষেপসমূহৰ ওপৰত গুৰুত্ব দিয়ে।

সংযোগ আৰু অংশীদাৰীত্ব

তুৰ্কমেনেলি ক'পাৰেশ্যন এণ্ড কালচাৰ ফাউণ্ডেশ্যনে ইয়াৰ শৈক্ষিক, সাংস্কৃতিক আৰু সামাজিক কাৰ্যসূচীসমূহ আগবঢ়াই নিবলৈ বিভিন্ন সংগঠনৰ সৈতে সহযোগিতা কৰে। তেনে এক অংশীদাৰীত্ব হৈছে ২০০৯ চনত তুৰস্কৰ আংকাৰাত প্ৰতিষ্ঠা হোৱা 'ইউৰেচিয়া ইনভেষ্টিগেচন চেন্টাৰ' বা 'চেন্টাৰ ফৰ ইউৰেচিয়ান ষ্টাডিজ' (AVİM)-ৰ সৈতে। AVİM-এ ককেছাছ, বলকান, পূব ইউৰোপ আৰু এছিয়াত তুৰস্কৰ সৈতে প্ৰাসংগিক বিষয়সমূহৰ লগতে বিশেষকৈ ৰাছিয়া, তুৰ্কী গণৰাজ্য আৰু ইৰাকৰ ওপৰত গৱেষণা চলায়। এই কেন্দ্ৰটোৰ কাৰ্যকলাপৰ ভিতৰত আছে বিভিন্ন মাধ্যমত গৱেষণা পত্ৰ প্ৰকাশ কৰা, সন্মিলন আয়োজন কৰা আৰু শৈক্ষিক সেৱা আগবঢ়োৱা। AVİM-ৰ কাৰ্যসূচীসমূহ ইউৰোপীয় ইউনিয়ন সংগঠন আৰু ইয়াৰ সদস্য দেশসমূহৰ বিভিন্ন বিষয়লৈকেও বিস্তৃত।

ইতিহাস আৰু পটভূমি

তুৰ্কমেন সম্প্ৰদায়ক, বিশেষকৈ ইৰাকত সমৰ্থন কৰিবলৈ এই ফাউণ্ডেশ্যনটো প্ৰতিষ্ঠা কৰা হৈছিল। ইৰাকত তুৰ্কমেন সম্প্ৰদায়ে ৰাজনৈতিক, নিৰাপত্তা আৰু মানৱাধিকাৰকে ধৰি বিভিন্ন প্ৰত্যাহ্বানৰ সন্মুখীন হৈ আহিছে।

কাৰ্যসূচী আৰু কাৰ্যকলাপ

শিক্ষা

ফাউণ্ডেশ্যনটোৱে ইৰাকত তুৰ্কী ভাষাৰ শিক্ষাৰ দৰে শৈক্ষিক পদক্ষেপসমূহক সমৰ্থন কৰে। এই বিদ্যালয়সমূহত অ-তুৰ্কমেন পৰিয়ালৰ সন্তানকে ধৰি ছাত্ৰ-ছাত্ৰীৰ নামভৰ্তিৰ সংখ্যা বৃদ্ধি পাইছে।

সাংস্কৃতিক আৰু সামাজিক কাৰ্যকলাপ

ফাউণ্ডেশ্যনটো বিভিন্ন সাংস্কৃতিক আৰু সামাজিক কাৰ্যকলাপৰ সৈতে জড়িত, যাৰ লক্ষ্য হৈছে তুৰ্কমেন ঐতিহ্য আৰু পৰিচয় সংৰক্ষণ তথা সমৰ্থন কৰা।

আন্তঃৰাষ্ট্ৰীয় সহযোগিতা

ফাউণ্ডেশ্যনটোৱে সাংস্কৃতিক বিনিময় আৰু তুৰ্কী ইতিহাস তথা মূল্যবোধৰ প্ৰসাৰৰ ওপৰত গুৰুত্ব দি আন্তঃৰাষ্ট্ৰীয় সহযোগিতামূলক কাম-কাজত লিপ্ত হয়।

প্ৰভাৱ আৰু প্ৰসাৰ

ফাউণ্ডেশ্যনৰ কাৰ্যকলাপৰ ইৰাকত থকা তুৰ্কমেনসকলৰ জীৱনৰ বিভিন্ন দিশত প্ৰভাৱ পৰিছে। ই তেওঁলোকৰ অধিকাৰৰ হকে মাত মাতে আৰু ৰাজনৈতিক প্ৰতিনিধিত্ব বৃদ্ধি কৰাৰ লক্ষ্য ৰাখে।

তথ্যসূত্ৰ

শ্ৰেণী:সাংস্কৃতিক সংগঠন
শ্ৰেণী:তুৰস্ক
ছিপাঝাৰ

দৰং জিলাৰ এখন অন্যতম চহৰ ছিপাঝাৰ। পুৰণি ছিফা নদীৰ পাৰৰ ঝাৰণি অঞ্চলেই বৰ্তমানৰ ছিপাঝাৰ বুলি পণ্ডিতসকলে কয়। মঙ্গলদৈ নগৰৰ পৰা ১৫ কিলোমিটাৰ পশ্চিমত অৱস্থিত এই অঞ্চলটো এসময়ত এৰী, মুগা আৰু পাটপলু প্ৰতিপালনৰ বাবে বিখ্যাত আছিল। ছিপাঝাৰৰ নতিদুৰতে আছে এটি সূতাকলৰ বৃহৎ উদ্যোগ। ছিপাঝাৰৰ অন্যতম শিক্ষানুস্থান সমূহৰ ভিতৰত ছিপাঝাৰ উচ্চতৰ মাধ্যমিক আৰু বহুমুখী বিদ্যালয় ( স্থাপিত১৯৩০ চন ) , ছিপাঝাৰ মহাবিদ্যালয় ( স্থাপিত১৯৭১ চন ), ছিপাঝাৰ বি.এড॰ কলেজ ( স্থাপিত১৯৯৪ চন ) আৰু ছিপাঝাৰ বি.জে. ছোৱালী উচ্চতৰ মাধ্যমিক বিদ্যালয়।

শ্ৰেণী:অসমৰ নগৰ-মহানগৰ
ডগৰ টুডু

ডগৰমণি টুডু হৈছে এগৰাকী ভাৰতীয় চাঁওতালি চলচ্চিত্ৰ অভিনেত্ৰী আৰু গায়িকা। তেওঁ চাঁওতালি আৰু বাংলা গীতত কণ্ঠদান কৰে। বৰ্তমান তেওঁ ট্ৰাইব টিভিৰ বাতৰি পৰিৱেশক হিচাপে কাম কৰি আছে। দ্বাদশ দাদাচাহেব ফাল্কে চলচ্চিত্ৰ মহোৎসৱত "আশা" ছবিত অভিনয় কৰাৰ বাবে তেওঁ শ্ৰেষ্ঠ অভিনেত্ৰীৰ বঁটা লাভ কৰে।

জীৱনী

১৯৯৮ চনৰ ১৮ মে’ত ভাৰতৰ পশ্চিম বংগৰ পুৰুলিয়া জিলাত ডগৰ টুডুৰ জন্ম হৈছিল। তেওঁ এগৰাকী চাঁওতালি অভিনেত্ৰী, চাঁওতালি আৰু বাংলা ভাষাৰ কণ্ঠশিল্পী আৰু গীতিকাৰ। তেওঁ পাশ্চাত্য সংগীত, ভাৰতীয় শাস্ত্ৰীয় সংগীত আৰু চাঁওতালি পৰম্পৰাগত গীত পৰিবেশন কৰে। তেওঁৰ প্ৰকৃত নাম ডগৰমণি টুডু। তেওঁ ৰাণীবন্ধ বালিকা উচ্চ মাধ্যমিক বিদ্যালয়ত অধ্যয়ন কৰিছিল।

তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:চাঁওতালি ব্যক্তি
জ্যোতি কলা কেন্দ্ৰ

জ্যোতি কলা কেন্দ্ৰ (সম্পূৰ্ণ নাম: জ্যোতি কলা কেন্দ্ৰ সংগীত মহাবিদ্যালয়) তেজপুৰত অৱস্থিত এখন সংগীতানুষ্ঠান। মহাবিদ্যালয় খনত মূলতঃ সংগীত আৰু নৃত্যৰ শিক্ষণ-প্ৰশিক্ষণ দিয়া হয়। ১৯৪০ চনত জ্যোতিপ্ৰসাদ আগৰৱালাই এই মহাবিদ্যালয়খন প্ৰতিষ্ঠা কৰে। মহাবিদ্যালয়খন তেজপুৰ চহৰৰ SC পথৰ দাঁতিত তেজপুৰ জিলা ডাকঘৰৰ ওচৰত অৱস্থিত।

ইতিহাস

‘তেজপুৰ মিউজিক স্কুল’ বুলি আত্মপ্ৰকাশ কৰা এই সংগীতানুষ্ঠানখনৰ স্ৰষ্টা আৰু দ্ৰষ্টা আছিল জ্যোতিপ্ৰসাদ আগৰৱালা। তেওঁৰেই চেষ্টাত ১৯৪০ চনৰ ১ নৱেম্বৰ তাৰিখে কবি নলিনীবালা দেৱীৰ পৌৰোহিত্যত তেজপুৰ বাণ ৰঙ্গমঞ্চ‎ত অসমৰ ভিতৰতে প্ৰথম বুলি জনা এই সংগীত বিদ্যালয়ৰ শুভাৰম্ভ হৈছিল। ১৯৩৬ চনত তেজপুৰত বহা অসম সাহিত্য সভাৰ বাৰ্ষিক অধিবেশনৰ ৰাহিধন ২২০ টকা আৰু ‘শোনিত কুঁৱৰী’ তথা ‘জয়মতী’ৰ পালা ৰেকৰ্ডিং কৰি ছেনোলা কোম্পানীৰ পৰা পোৱা তবলা আৰু হাৰমনিয়ামৰ লগতে খান চাহাব মহম্মদ চৈয়ৱ ডাঙৰীয়াই দান দিয়া ‘এচৰাজ’ আদিৰেই আৰম্ভ হৈছিল এই সংগীত বিদ্যালয়। জ্যোতিপ্ৰসাদৰ মৃত্যুৰ পাছত তেওঁৰ স্মৃতিক যুগমীয়া কৰি ৰাখিবলৈ স্কুলখনৰ নামকৰণ কৰা হয় ‘জ্যোতি মিউজিক স্কুল’।

এইখিনি সময়তে ১৯৫৪ চনত আত্মপ্ৰকাশ কৰা আন এখন শ্ৰদ্ধা বুটলিবলৈ সক্ষম হোৱা সংগীত বিদ্যালয় আছিল ‘ইষ্ট ইণ্ডিয়ান আৰ্ট স্কুল,তেজপুৰ’। ১৯৫৬ চনত এই দুয়োটা অনুষ্ঠান এক হৈ জ্যোতিকলা কেন্দ্ৰ ৰূপে পৰিগণিত হয়। চহৰৰ মাজমজিয়াত পৰিত্যক্ত অৱস্থাত থকা ব্ৰাহ্ম সমাজৰ ঘৰ এটা ৯০ বছৰলৈ ১ টকা ভাৰাত লীজত লৈ ই চলি আছে। এতিয়া ইয়াক ‘জ্যোতি কলা কেন্দ্ৰ সংগীত মহাবিদ্যালয়’ নামেৰে জনা যায়।

তথ্য সংগ্ৰহ

শ্ৰেণী:অসমৰ শৈক্ষিক প্ৰতিষ্ঠান
শ্ৰেণী:তেজপুৰ‎
২৬ মে'

ঘটনাৱলী

১৮০৫ - নেপোলিয়ন বোনাপাৰ্ট ফ্ৰান্সৰ সম্ৰাট পদত অভিষিক্ত হয়।
১৮৬৫ - আমেৰিকাৰ গৃহযুদ্ধৰ অৱসান।
২০১৪ - ভাৰতীয় জনতা পাৰ্টি দলে কেন্দ্ৰীয় চৰকাৰ গঠন কৰে। নৰেন্দ্ৰ মোদী ১৪তম প্ৰধান মন্ত্ৰী হয়।
২০১৭ - ভাৰতৰ প্ৰধানমন্ত্ৰী নৰেন্দ্ৰ মোদীয়ে লোহিত নদীৰ ওপৰত ভূপেন হাজৰিকা সেতু আনুষ্ঠানিকভাৱে মুকলি কৰিছিল।

জন্ম

১৬৬৭ - আব্ৰাহাম দে মইভ্ৰে, ফৰাচী গণিতজ্ঞ, পৰিসংখ্যাৰ 'দে মইভ্ৰেৰ সূত্ৰ'ৰ বাবে বিখ্যাত।
১৭৫০ - উইলিয়াম মৰ্গান, ৱেলচৰ চিকিৎসক, পদাৰ্থ বিজ্ঞানী আৰু গণিতজ্ঞ, বীমা বিজ্ঞানৰ (actuarial science) পিতৃ পুৰুষ।
১৯৪৫ - বিলাস ৰাও দেশমুখ, অধিবক্তা আৰু ৰাজনীতিবিদ, মহাৰাষ্টৰ ১৭তম মুখ্যমন্ত্ৰী। (মৃত্যু: ২০১২)
১৯৫১ - ভীমকান্ত বৰুৱা, ভাৰতীয় সাহিত্যিক।
১৯৬৬ - হেলেনা ব'নহাম কাৰ্টাৰ, ব্ৰিটিছ অভিনেত্ৰী।
১৯৮৩ - সুশীল কুমাৰ, ভাৰতীয় মল্লযোদ্ধা।
১৯৯০ - উমৰ আকমল, পাকিস্তান ক্ৰিকেট দলৰ খেলুৱৈ।

মৃত্যু

১৭০২ - জেব-উন-নিছা, মোগল ৰাজকুমাৰী। সম্ৰাট ঔৰংগজেৱ আৰু দিলৰস বানু বেগমৰ জ্যেষ্ঠ সন্তান। ( জন্মঃ ১৬৩৮)
১৯৭৬ - মাৰ্টিন হাইডেগাৰ, জাৰ্মান দাৰ্শনিক।
২০০৪ - নিকোলাই চেৰ্নিখ, ৰাছিয়াৰ জ্যোতিৰ্বিজ্ঞানী। (জন্মঃ ১৯৩১)

দিৱস

জৰ্জিয়া আৰু গুয়ানাৰ স্বাধীনতা দিৱস।
মাতৃ দিৱস (পোলেণ্ড)

বহিঃসংযোগ

শ্ৰেণী:মে'
শ্ৰেণী:ইংৰাজী বৰ্ষপঞ্জীৰ দিন
শিলপুখুৰী

শিলপুখুৰী হৈছে অসমৰ কামৰূপ জিলাৰ গুৱাহাটীৰ এটি ব্যস্ত আৰু ঘন বসতিপূৰ্ণ অঞ্চল। ১৮৯৯ খ্ৰীষ্টাব্দত শিলপুখুৰী অঞ্চলটো গুৱাহাটী পৌৰসভাৰ অন্তৰ্ভুক্ত হয়। শিলপুখুৰীৰ পুৰণি নাম আছিল কুকুৰমুতা। গুৱাহাটীৰ এটি পুৰণি পুখুৰী 'শিলপুখুৰী'ৰ কাষে-পাজৰে এটি জনবসতি গঢ় লৈ উঠিছিল। এই অঞ্চলটোৱেই পিছলৈ শিলপুখুৰী নামে জনাজাত হয়।

কুকুৰমুতা

মূৰ-ডাঙৰ কাঠফুলাৰে, যাক সেই ঠাইৰ পুৰণি বিহাৰী বাসিন্দাসকলে 'কুক্কুৰমুট্টা' বুলিছিল - সমগ্ৰ অঞ্চলটো ভৰি আছিল। সেয়ে 'কুক্কুৰমুট্টা'ৰ অপভ্ৰংশ 'কুকুৰমুতা' নামেৰে অঞ্চলটোৱে পৰিচিতি লাভ কৰিছিল। এই কুকুৰমুতা অঞ্চলটো পূবে শিলপুখুৰী আৰু পশ্চিমে দীঘলীপুখুৰী পৰ্যন্ত বিয়পি আছিল।

শিলপুখুৰী

শিলপুখুৰীৰ প্ৰাচীন নাম হ'ল ন-কোণীয়া পুখুৰী। ইংৰাজৰ ৰাজত্বকাললৈকে এই পুখুৰীৰ নাম ন-কোণীয়া পুখুৰী আছিল। পিছত পুখুৰীৰ পাৰত থকা এচটা পুৰণি লিপিখচিত শিলৰপৰাই এই পুখুৰীৰ নাম শিলপুখুৰী হয় বুলি ধৰা হয়। এই শিলালিপিৰ মতে, স্বৰ্গদেউ ৰাজেশ্বৰ সিংহৰ দিনত ১৭৫৩ খ্ৰীষ্টাব্দত তৰুণ দুৱৰা বৰফুকনে এই পুখুৰীটো খন্দাইছিল। পুৰণি শিলপুখুৰীৰ নটা কোণত নটা পাটনাদ আছিল। এই নটা পাদনাদৰ পানীৰে নৱগ্ৰহৰ নজন গ্ৰহ দেৱতাক ধুওৱা হৈছিল বুলি জনপ্ৰবাদ আছে।

তথ্যসূত্ৰ

শ্ৰেণী:গুৱাহাটীৰ উল্লেখযোগ্য ঠাই
এণ্টিছাৰ আল-হাম্মাদি

এণ্টিছাৰ আল-হাম্মাদি (আৰবী: إنتصار الحمادي) (জন্ম ২৫ জানুৱাৰী ২০০১) এগৰাকী য়েমেনী অভিনেত্ৰী আৰু মডেল।

ব্যক্তিগত জীৱন

এণ্টিছাৰ ২০০১ চনৰ ২৫ জানুৱাৰীত টাইজ গভৰ্ণৰেটত জন্মগ্ৰহণ কৰে। তেওঁৰ পিতা য়েমেনী আৰু মাতা ইথিয়'পিয়ান।

শ্ৰেণী:মডেল
শ্ৰেণী:অভিনেত্ৰী
শ্ৰেণী:য়েমেনৰ ব্যক্তি
ৰূপক তাল

ৰূপক তাল হৈছে হিন্দুস্তানী সংগীতত এটা জনপ্ৰিয় তাল, যি ভজন আৰু গীতত সাধাৰণ। ইয়াত সাতটা মাত্ৰা (বিট) তিনিটা বিভাগত বিভক্ত। জনপ্ৰিয় তিনতালৰ বিপৰীতে, ৰূপক তালৰ বিভাগসমূহৰ দৈৰ্ঘ্য সমান নহয়। লগতে, ৰূপক তালৰ খালি আৰু সম দুয়োটা প্ৰথম মাত্ৰাত পৰে।

আৱৰ্তন

ৰূপক তালৰ আৱৰ্তন (চক্ৰ)ত তিনিটা বিভাগ আছে। প্ৰথম বিভাগত তিনিটা মাত্ৰা আৰু দ্বিতীয় আৰু তৃতীয় বিভাগত দুটা মাত্ৰা আছে। সম প্ৰথম বিভাগৰ প্ৰথম মাত্ৰাত পৰে। ৰূপক তালৰ আৱৰ্তন নিম্নলিখিতভাৱে লিখা হ’ব পাৰে:

১
২
৩
৪
৫
৬
৭
তিন তিন না
ধিন না
ধিন না

উদাহৰণ

ৰূপক তালৰ বহুতো উদাহৰণ আছে যি ব্যৱহৃত যন্ত্ৰৰ ওপৰত নিৰ্ভৰ কৰি ভিন্ন হয়। নিম্নলিখিত উদাহৰণসমূহ তবলাৰ বাবে প্ৰযোজ্য।

থেকা

ৰূপক তালৰ সৰ্বাধিক সাধাৰণ থেকাত 'তিন', 'না', আৰু 'ধিন' বোল থাকে (এই বোলসমূহৰ ট্ৰেন্সলিটাৰেশ্যন ব্যক্তিভেদে বহুত ভিন্ন হ’ব পাৰে)। এই থেকা নিম্নলিখিতভাৱে গঠিত:

> তিন তিন না X | ধিন না ২ | ধিন না ৩

> তিন তিন না | ধা ধা তিৰকিত | ধা ধা তিৰকিত

> তিন তিন না না | ধিৰক্ত না না | ধিৰক্ত না না

> তিন তিন না না | ধিৰক্ত তক্তক | ধিৰক্ত তক্তক

তিহাই

ৰূপক তালৰ এটা তিহাই সমত শেষ হ’বলৈ তৃতীয় বা ষষ্ঠ মাত্ৰাত আৰম্ভ হ’ব লাগিব। নিম্নলিখিতটো ৰূপক তালৰ এটা সৰল তিহাইৰ উদাহৰণ যি তৃতীয় মাত্ৰাত আৰম্ভ হয়:

> X X ত্ৰ | কৎ ত্ৰ | কৎ ত্ৰ
> দা X X | X X | X X

বাহ্যিক সংযোগ

Courtney, D 2001, Learning the Tabla, Mel Bay Publications - Google Books Link. (p. 28 on Rupak Tala)
KKSongs Tabla Guide. (Chapter 11 on Rupak tala)
Rupak Tala on YouTube.

টোকা

তথ্যসূত্ৰ

'Chapter 21: Theka, Prakar, and Laggi', in KKSongs Tabla Guide, , viewed May 10, 2008.
Lipiczky, T 1985, 'Tihai Formulas and the Fusion of "Composition" and "Improvisation" in North Indian Music', in The Music Quarterly, Vol. 71, No. 2, pp. 157–171.
Ram Avatar 'Vir' 2002, Learn to Play on tabla - 2 (Advance Course), Pankaj Publications, New Delhi.

হিন্দুস্তানী তাল
আমলখি

আমলখি (, বৈজ্ঞানিক নাম- Phyllanthus emblica) ‘Phyllanthaceae’ পৰিয়ালৰ অন্তৰ্ভুক্ত পৰ্ণপাতী উদ্ভিদৰ প্ৰজাতি। এই উদ্ভিদৰ পৰা পোৱা একে নামৰ ফলৰ বাবে ইয়াক জনা যায়। ভাৰতবৰ্ষৰ সকলো অঞ্চলতে ১৫০০ মিটাৰ উচ্চতা পৰ্যন্ত আমলখি গছ গজে। আমলখি ভিটামিন 'চি' সমৃদ্ধ।

বিৱৰণ

আমলখি গছৰ আকাৰ সৰুৰ পৰা মজলীয়া আৰু উচ্চতা প্ৰায় ৮-১৮ মিটাৰ পৰ্যন্ত হয়। এই গছৰ ডালবোৰ ফনা মেলা ধৰণৰ হয়। আমলখিৰ পাতবোৰ সৰু আৰু ঘন হয়। পাতবোৰ ১০ মিলিমিটাৰমান দীঘল আৰু ২ মিলিমিটাৰমান বহল হয়। ঠাৰিৰ দুয়োকাষে ঘন ঘনকৈ পাত লাগে। একেজোপা গছতে পুং আৰু স্ত্ৰী পুষ্প ফুলে। আমলখিৰ ফুলৰ ৰং সেউজ-হালধীয়া আৰু পাতৰ তলে তলে থূপ পাতি ফুলে। পুং পুষ্প স্ত্ৰীপুষ্পতকৈ সংখ্যাত অধিক। ইয়াৰ ফলটো প্ৰায় ঘুৰণীয়া, পাতল হালধীয়া বৰণৰ আৰু মিহি হয়। ফল ১.৫ - ২.৫ চেণ্টিমিটাৰলৈকে ডাঙৰ হয়। ফল মঙহাল আৰু বহিৰ্ভাগ ছটা খণ্ডত স্পষ্ট। বীজ ছটালৈকে থাকে। আমলখিয়ে পিত্তদোষ নিৰাময়ত সহায় কৰে।
ভিটামিন 'চি'ৰ অভাৱত হোৱা খহুলা (Scurvy) ৰোগ নিৰাময়ত আমলখি খাবলৈ দিয়া হয়। হাঁওফাঁওৰ যক্ষ্মা ৰোগত ভোগা ৰোগীৰ ওপৰত কৰা পৰীক্ষাৰ পৰা জনা গৈছে যে, সংশ্লেষিত ভিটামিন 'চি'ৰ উপকাৰিতা অধিক। তুৰষ্কত আমলখি হাঁওফাঁওৰ পোৰণিত ব্যৱহাৰ কৰে। পাৰস্যত পেলুনাশক হিচাপে আমলখিৰ ৰস খুৱায়। আমলখিৰ বীজত ফছফেটাইড পোৱা যায়। কেঁচা আমলখি শীতলকাৰক, শক্তিকাৰক, চৰ্মৰোগনাশক আৰু ৰোধক, মূত্ৰকাৰক, জুলাপ, জ্বৰনাশক, বমনৰোধী, অজীৰ্ণতা, কোষ্ঠকাঠিন্য, কৃমি, পেটৰ বিষ, গ্ৰহণী, ৰক্তক্ষৰণ আদি অনেক ৰোগ আৰু স্বাস্থ্য ৰক্ষাত উপকাৰী।

কি ৰোগত কেনেদৰে ব্যৱহাৰ হয়

অম্লপিত্ত ৰোগত আমলখিৰ ৰস চেনিৰ সৈতে নিয়মিত খালে ৰোগ উপশম হয়।
এঁৱা ভঙা অৰ্থাৎ নাকৰপৰা তেজ ওলোৱা বেমাৰত আমলখি ঘিঁউত ভাজি বাহি পানীত বাতি তালুত ভৰণ দিয়া হয়।
নেমুৰ ৰস আৰু আমলখিৰ ৰস মিহলাই খালে তেজ গ্ৰহণী আৰোগ্য হয়।
চকু ৰঙাপৰা ৰোগত আমলখিৰ ৰস ১/২ টোপাল চকুত দিয়ে।
একেৰাহে জ্বৰ উঠি থাকিলে আমলখিৰ ৰস ঘিঁউত মিহলাই খালে উপকাৰ পোৱা যায়।
আমলখিৰ ৰস ২/৩ চাহ চামোচ,এচামোচ মৌজোলত মিহলাই নিয়মিত পুৱা খালে দৃষ্টিশক্তি অটুট থাকে।
আমলখিৰ কিম্বন কৰা ৰস পাণ্ডুৰোগ,অজীৰ্ণতা আৰু কাহত ব্যৱহৃত হয়।
আমলখি ফলৰ তেল ঘঁহিলে চুলি পকা বন্ধ হয়।
শুকান আমলখি পানীত তিয়াই তাৰ ৰস খালে পিত্তৰোগ আৰু পিত্তশূল উপশম হয়।
বহুমূত্ৰ ৰোগত ২/৩ টা আমলখি দৈনিক খালে সুফল পোৱা যায়।
লৌহ ধাতু আৰু আমলখি ৰক্তাল্পতাৰ (পাণ্ডুৰোগৰ) মহৌষধ।
শ্বাস কষ্টত আমলখিৰ ৰস,মৌজোল আৰু পিপলিৰ সৈতে খালে উপশম পোৱা যায়।
আমলখিৰ ৰসে বমি আৰু হেঁকটি অহা ৰোধ কৰে।
আমলখিৰ কুঁহিপাতৰ ৰস খালে অজীৰ্ণতা আৰু বদহজম দূৰ হয়।
আমলখিৰ ছালৰ ৰস,মৌজোল আৰু হালধিৰ লগত প্ৰমেহ ৰোগত খায়।
বীজ হাঁপানি আৰু ব্ৰংকাইটিছ ৰোগত আমলখি ব্যৱহাৰ কৰা হয়।
আমলখিত পোৱা মিথানল দ্ৰব্য HIV (RT) ৰ দমনকাৰী ঔষধ।

অন্যান্য ব্যৱহাৰ

চিয়াঁহী, চেম্পু, চুলিত ঘঁহা তেল আদি প্ৰস্তুত কৰাত আমলখি ব্যৱহাৰ কৰা হয়।

আলোকচিত্ৰৰ ভঁৰাল

তথ্যসূত্ৰ

লগতে চাওক

Contains a detailed monograph on Emblica officinalis (Amla; Indian gooseberry; Amalaki) as well as a discussion of health benefits.

Contains a detailed monograph on Phyllanthus emblica (Amla; Indian gooseberry; Amalaki) as well as a discussion of health benefits and usage in clinical practice. Available online at

শ্ৰেণী:বৃক্ষ
শ্ৰেণী:ফল
শ্ৰেণী:ভাৰতীয় উদ্ভিদ
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
পতিত বতাহ

পতিত বতাহ একপ্ৰকাৰৰ তললৈ বৈ যোৱা বতাহ। কাটাবাটিক বতাহৰ দৰে ইয়াকো উচ্চ, উচ্চ ঘনত্বৰ (সাধাৰণতে ঠাণ্ডা) বায়ুৰ ভৰৰ প্ৰৱাহৰ ফলত কম ঘনত্বৰ (উষ্ণ) বায়ুৰ ভৰলৈ পৰিচালিত হয়, কিন্তু পতিত বতাহ শব্দটো এনে ক্ষেত্ৰত সীমাবদ্ধ কৰা হয় য'ত ঠাণ্ডা বায়ুৰ ভৰ ঢালৰ বিকিৰণীয় শীতলতাৰ বাবে নহয়, বৰঞ্চ ঢালৰ ওপৰত ঘন বায়ুৰ ভৰৰ উপস্থিতিৰ বাবে হয়। পতিত বতাহৰ এটা পৰিচিত উদাহৰণ হ'ল এড্ৰিয়াটিক সাগৰীয় অঞ্চলৰ বৰা(বতাহ), ইমানেই যে কেতিয়াবা পতিত বতাহক বুজাবলৈ ‘বৰা বতাহ’ শব্দটো ব্যৱহাৰ কৰা হয়।

ওপৰত ঘন (ঠাণ্ডা) বায়ুৰ ভৰৰ উপস্থিতি বিভিন্ন বতৰ বিজ্ঞানৰ পৰিঘটনাৰ ফলত হ'ব পাৰে, যেনে ঠাণ্ডা ফ্ৰণ্টৰ আগমন, পতিত বতাহৰ সময়ত ঘন বায়ুৰ ভৰৰ প্ৰৱাহ বান্ধৰ ওপৰেৰে পানীৰ প্ৰৱাহৰ দৰেই হয়, তলৰফালে হাইড্ৰলিক জাম্প পোৱা যায়। বা কেটালনিয়াৰ মেৰিনাডা নামৰ বতাহ।

তথ্যসূত্ৰ

শ্ৰেণী:বতাহ
বিনীতা বৰা দেৱচৌধুৰী

বিনীতা বৰা দেৱচৌধুৰী হৈছে এগৰাকী অসমীয়া সাহিত্যিক। তেওঁ অসমৰ বজালী মহাবিদ্যালয়ৰ অসমীয়া বিভাগৰ সহযোগী অধ্যাপক।

উদ্ধৃতিসমূহ

সাহিত্য জগতখনৰ লগত শৈশৱৰ পৰাই চিনাকি মা-দেউতাৰ জৰিয়তে।
বিভিন্ন বিষয়ত লিখি আহিছোঁ যদিও সমালোচক আৰু গীতিকাৰ হিচাপে পৰিচয় দি বেছি ভাল পাওঁ।
অনুবাদ সাহিত্য অসমত পিছ পৰি থকাৰ মূল কাৰণ হ'ল অধিকাংশই অনুবাদ দ্বিতীয় শ্ৰেণীৰ সাহিত্য কৰ্ম বুলি ভাবে।
ভাল অনুবাদৰ বাবে মূল ভাষা আৰু স্ৰোত ভাষা দুয়োটাৰে খুব ভাল জ্ঞান থাকিব লাগিব।
নতুন লেখকসকলে ভাল লিখিবলৈ হ'লে ব্যক্তি-পূজন আৰু অনুকৰণ বাদ দিব লাগিব। নিজৰ সৃষ্টিৰ পৃথিৱীখন মৌলিকতাৰে নিজে সৃষ্টি কৰিব লাগিব আৰু সস্তীয়া জনপ্ৰিয়তাৰ মোহ ত্যাগ কৰিব লাগিব।

উৎস

শ্ৰেণী:অসমীয়া সাহিত্যিক
শ্ৰেণী:অসমীয়া নাৰী
মাৰিয়ানা ৰাইট ছেপমেন

মাৰিয়ানা ৰাইট ছেপমেন (; ১৪ মাৰ্চ, ১৮৪৩ – ৯ নৱেম্বৰ, ১৯০৭) এগৰাকী আমেৰিকান সমাজ সংস্কাৰক আৰু নাৰী অধিকাৰ কৰ্মী আছিল৷ তেওঁৰ আটাইতকৈ সক্ৰিয় কাম আছিল কাৰাগাৰৰ সংস্কাৰ আৰু মহিলাৰ সম অধিকাৰৰ দিশত। ছেপমেনে হিক্সচাইট ছ’চাইটি অৱ ফ্ৰেণ্ডছত কৰা কামৰ জৰিয়তে সুপৰিচিত আছিল৷ ছেপমেন ব্ৰুকলিনৰ মহিলা ভোটাধিকাৰ সংস্থাৰ সভানেত্ৰী আছিল, যিটো কাৰ্যালয়ৰ পৰা তেওঁ পদত্যাগ কৰি নিউয়ৰ্ক ষ্টেট মহিলা ভোটাধিকাৰ সংস্থাৰ সভানেত্ৰী হৈছিল।১৮৫৭ চনত পৰিয়ালটোক অহাইঅ'ৰ স্প্ৰিংব'ৰ'লৈ স্থানান্তৰিত কৰাৰ পিছত তেওঁ দুবছৰ এন্টিঅ'ক কলেজত পঢ়িছিল।

১৮৬৪ চনত স্প্ৰিংব'ৰ' মান্থলী সভাৰ তত্বাৱধানত অহাইঅ'ৰ চিনচিনাটিৰ নোয়া এইচ ছেপমেনৰ সৈতে বিবাহপাশত আবদ্ধ হয় আৰু ১৮৮০ চনলৈকে তেওঁলোকে চিনচিনাটিৰ ওচৰতে বাস কৰে আৰু ব্ৰুকলিনলৈ (কিংছ কাউন্টি, নিউয়ৰ্ক) গুচি যায়। তেওঁলোকৰ তিনিজন পুত্ৰ চাৰ্লছ, ৰাইট আৰু হাৱাৰ্ড আৰু দুগৰাকী কন্যা মেৰী আৰু চাৰ্লট আছিল। যিহেতু ৰাজহুৱা বক্তাসকলৰ মাজত তেওঁ অস্বাভাৱিকভাৱে ফলপ্ৰসূ আছিল।

ছেপমেন আছিল নিউয়ৰ্ক লীগ ফৰ পলিটিকেল এডুকেচনৰ চাৰ্টাৰ মেম্বাৰ। থানাত মেট্ৰন নিযুক্তি দিয়া বিধেয়কখনৰ তেওঁ অন্যতম সমৰ্থক আছিল৷ তেওঁ কাৰাগাৰ সংস্কাৰৰ অন্যান্য শাৰী আৰু শান্তি আন্দোলনৰ সক্ৰিয় সমৰ্থক আছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ নাৰী অধিকাৰ কৰ্মী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মানৱ অধিকাৰ কৰ্মী
বিষ্ণু ভাৰতী

বিষ্ণু ভাৰতী আছিল শঙ্কৰদেৱৰ প্ৰায় সমসাময়িক কবি। তেওঁ ভাগৱতৰ চতুৰ্থ স্কন্ধৰপৰা বিষয়বস্তু সংগ্ৰহ কৰি 'ধ্ৰুৱ চৰিত্ৰ' আৰু 'ভাগৱত-ৰত্ন' নামে দুখন পুথি ৰচনা কৰে। 'ভাগৱত ৰত্ন', গ্ৰন্থখন দ্বাদশ স্কন্ধ ভাগৱতৰ সাৰ স্বৰূপ। এই গ্ৰন্ধখন ভাগৱত আচাৰ্যৰ 'ভাগৱত-কথাসূত্ৰ'ৰ একে পৰ্যায়ৰ। বিষ্ণু ভাৰতীয়ে 'ভাগৱত-ৰত্ন' গ্ৰন্থখনৰ প্ৰাৰম্ভতে কবিয়ে প্ৰসিদ্ধ টীকাকাৰ শ্ৰীধৰ স্বামীৰ প্ৰভাৱ উল্লেখ কৰিছে। বিষ্ণু ভাৰতীয়ে নিজকে 'কবিৰত্নসুত' বুলি পৰিচয় দিছে।

ৰচনাৱলী

বিষ্ণু ভাৰতীয়ে দুখন পুথি ৰচনা কৰে। সেই কেইখন হ'ল-

ধ্ৰুৱ চৰিত্ৰ
ভাগৱত - ৰত্ন

তথ্যসূত্ৰ

শ্ৰেণী:অসমীয়া সাহিত্যিক
নিজামাবাদৰ ক'লা মাটিৰ শিল্প

নিজামাবাদৰ ক'লা মাটিৰ শিল্প ভাৰতৰ উত্তৰ প্ৰদেশ ৰাজ্যৰ আজমগড় জিলাৰ নিজামাবাদত প্ৰচলিত পৰম্পৰাগত মৃৎশিল্প। ক'লা উজ্জ্বল পাত্ৰত ৰূপালী নক্সাৰ বাবে এই মৃৎশিল্প জনাজাত। ২০১৫ চনৰ ডিচেম্বৰ মাহত এই শিল্পয়ে ভাৰত চৰকাৰৰ পেটেণ্ট, ডিজাইন আৰু ট্ৰেড মাৰ্কৰ নিয়ন্ত্ৰক জেনেৰেলৰ পৰা ভৌগোলিক স্বীকৃতি লাভ কৰিছিল।

প্ৰস্তুতি

মৃৎশিল্পবোৰ স্থানীয়ভাৱে উপলব্ধ সূক্ষ্ম গাঁথনিযুক্ত মাটিৰে তৈয়াৰ কৰা হয়। মাটিৰ সাঁচবোৰ বিভিন্ন আকৃতিত প্ৰস্তুত কৰা হয় আৰু ভাটাত পোৰা হয়। পিছত এই মাটিৰ সামগ্ৰীবোৰ পাউডাৰ পাচলিৰ অংশৰে ধুই দিয়া হয় আৰু সৰিয়হৰ তেলেৰে ঘঁহি দিয়া হয়। তীক্ষ্ণ ডাল ব্যৱহাৰ কৰি ফুল আৰু জ্যামিতিক আৰ্হিৰ খাজেৰে পাত্ৰসমূহ সজোৱা হয়। সেইবোৰ ভাটাত চাউলৰ তুহৰ সৈতে ধোঁৱা দিয়া হয় আৰু ইযাৰ ফলত পাত্ৰবোৰে অনন্য চকচকীয়া ক'লা পৃষ্ঠ লাভ কৰে। সেইবোৰ পুনৰ তেলেৰে ঘঁহি ভাটাত পোৰা হয়। মাটিৰ সামগ্ৰীৰ খাঁজবোৰ তাৰ পিছত দস্তা আৰু পাৰাৰ ৰূপালী পাউডাৰেৰে ভৰ্তি কৰা হয়। ইয়াৰ পিছত পানীৰে ধুই পুনৰ পলিছ কৰা হয়। লিড বা টিন এমালেগামো ব্যৱহাৰ কৰা হয়। ৰূপৰ পাউডাৰে মাটিৰ ক'লা পৃষ্ঠভূমিৰ বিপৰীতে চকচকীয়া ৰং দিয়ে। কেতিয়াবা এইবোৰ উজ্জ্বল কৰিবলৈ গৰম অৱস্থাত লাৰ প্ৰলেপ দিয়া হয়।

নিজামাবাদৰ ক'লা মাটিৰ শিল্পৰ জৰিয়তে বিভিন্ন ধৰণৰ ঘৰুৱা আৰু আলংকাৰিক সামগ্ৰী তৈয়াৰ কৰা হয়। ইয়াৰ ভিতৰত উল্লেখযোগ্য সমূহ হৈছে: ফুলদানি, প্লেট, পাত্ৰ, চাকি, চাহৰ ছেট, বাটি, জাহাজ, ধূপকাঠি ধাৰক আৰু হিন্দু ধৰ্মৰ দেৱ-দেৱীৰ মূৰ্তি। এই শিল্পত প্ৰস্তুত কৰা সুৰাহী নামৰ দীঘলীয়া ডিঙিৰ পানীৰ পাত্ৰ বিশেষভাৱে জনপ্ৰিয় বস্তু।

তথ্য উৎস

বাহ্যিক সংযোগ

শ্ৰেণী:ভাৰতৰ হস্তশিল্প
শ্ৰেণী:মৃৎ শিল্প
শ্ৰেণী:উত্তৰ প্ৰদেশ
শ্ৰেণী:ভাৰতৰ ভৌগোলিক স্বীকৃতি
মহাসমৰ (চলচ্চিত্ৰ)

মহাসমৰ ২০১৩ চনত মুক্তি লাভ কৰা এখন অসমীয়া কথাছবি। ছিৰিয়াছ বিষয় এটাক ছবিখনত মনোৰঞ্জনৰ বাবে দেখুৱাবলৈ প্ৰয়াস কৰা হৈছে। অকতৃত্বশীল ভাৱে গছ-গছনি কটাৰ বিৰূদ্ধে সজাগতা বৃদ্ধি কৰিবলৈ ছবিখন নিৰ্মান কৰা বুলি প্ৰযোজক-পৰিচালকে জানিবলৈ দিয়ে। জন্‌ছ মহলীয়াৰ দ্বাৰা পৰিচালিত 'মহাসমৰ' ২২ নৱেম্বৰ ২০১৩-ত চিত্ৰগৃহত মুক্তি দিয়া হয়। ছবিখনত ৰখা আইটেম গান-টোত ইউক্ৰেনিয়ান নৃত্যশিল্পী এৰিনাই অংশ লৈছে।

কাহিনী

সেউজ অৰণ্যেৰে ভৰি থকা পিপৰাগুৰি নামৰ ঠাইখনত চকু পৰিল ধনৰ লালসাত থকা কিছু দেশদ্ৰোহীৰ, ভ্ৰষ্ট ৰাজনীতিবিদ, অসৎ চৰকাৰী বিষয়া আৰু স্থানীয় চোৰাং কাঠৃ ব্যৱসায়ী। তেওঁ।ওকৰ এই্ কৰ্মত বাধা হৈ থিয় দিয়ে এগৰাকী নিষ্ঠাবান সাংবাদিক আৰু কৰ্তব্যপৰায়ন সৎ চৰকাৰী বিষয়া। গুণ্ডা-বদমাচৰ বাহিনীয়ে তেওঁলোকৰ বাধা নেওচি পুনৰ লুণ্ঠনত নামি পৰে। কিন্তু এইবাৰ আগমন ঘটে কালৈও ভয় নকৰা অতি সাহসী আৰু সৎ বন অধিকাৰীৰ। বন অধিকাৰীয়ে বনানি ধ্বংসৰ বিৰূদ্ধে থিয় দিয়ে। বিষয়াজনে গাঁৱৰ ৰাইজৰ মাজতো সজাগতা আনি অসৎ মানুহখিনিৰ বিপক্ষত থিয় কৰায়।

নিৰ্মাণ

তেজপুৰৰ সিদ্ধাৰ্থ টেলিফিল্মছ নিবেদিত এই ছবিখনৰ প্ৰযোজক হীৰা গোঁহাই। দীপক নাথৰ কাহিনী আৰু চিত্ৰনাট্যৰে নিৰ্মাণ কৰা ছবিখনত ৰেড কেমেৰাৰে দৃশ্যগ্ৰহন কৰা হৈছে আৰু দৃশ্যগ্ৰহনকাৰী হৈছে কৃষ্ণ শ্বাহ।ছবিখনত এটা আইটেম গান ৰখা হৈছে য'ত নৃত্য কৰিছে ইউক্ৰেইনৰ নৃত্যশিল্পী এৰিনাই। মহাসমৰ-ৰ গীতৰ চিত্ৰায়ন কৰা হৈছে টাৱাং, শ্বিলং, শিলঘাট, নামেৰী আদি ঠাইত। এক্সন, ৰোমান্স, নাচ-গানেৰে ভৰি থকা ছবিখনৰ পৰিচালক জন্‌ছ মহলীয়া। গানৰ কৰিঅ'গ্ৰাফী কৰিছৈ জিনি মহলীয়াই। সম্পাদনা প্ৰাঞ্জল কাশ্যপৰ।

তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ